วันที่7 เมษาประจำเดือนหมดพอดี หลังจากนั้นวันที่ 10 เมษาได้มีอะไรกับแฟน แต่ได้ทำการสวมถุงยางตอนนั้นอะไรกัน พอมีอะไรเสร็จตรงโคนถุงยางหลวมเล็กน้อยและกลัวว่าน้ำอสุจิจะไหลออกมา เพราะตรงโคนมีคราบสีขาวติดอยู่ เลยซื้อยาคุมฉุกเฉินมากินทันทีและเม็ดที่2กินภายใน 12 ชม อยากทราบว่าจะท้องมั้ยคะ แต่ตอนนี้ ปจด ยังไม่มา แค่ด้วยเครียดเรื่องสอบด้วยมันมีผลเพราะเครียดด้วยรึป้าวคะ
สวัสดีค่ะ อะไรรรรการมีเพศสัมพันธ์ในช่วงเวลาดังกล่าวมา คือ 3 วันหลังหมดประจำเดือนนั้น มีโอกาสตั้งครรภ์ได้เช่นกัน และหากถุงยางที่ใช้มีการหลวมคือไม่พอดี มีโอกาสที่อสุจิจะเล็ดลอดออกมาได้ค่ะดังนั้นในกรณีนี้อาจมีข้อบ่งชี้ในการใช้ยาคุมฉุกเฉิน โดยหากได้รับประทานตรงเวลาตามข้างฉลากกำหนด ภายใน 72 ชั่วโมงหลังมีเพศสัมพันธ์ โอกาสตั้งครรภ์มีน้อย ยาจะลดโอกาสการตั้งครรภ์ได้ประมาณ 80-90% ค่ะโดยหลังใช้ยาคุมฉุกเฉินอาจทำให้เลือดออกผิดปกติ หรือประจำเดือนมาคลาดเคลื่อนไปได้ แต่สุดท้ายแล้วควรจะมาไม่เกิน 35 วันจากครั้งก่อน หากเกินจากนี้แนะนำซื้อชุดตรวจครรภ์ทางปัสสาวะมาตรวจเองเบื้องต้น หรือไปยืนยันผลที่รพ.อีกครั้งค่ะ